**ПРОЕКТ „УКРЕПВАНЕ НА КАПАЦИТЕТА НА КОМПЕТЕНТНИТЕ ВЛАСТИ В БЪЛГАРИЯ ПО ОТНОШЕНИЕ НА ВЪЗСТАНОВЯВАНЕ И УПРАВЛЕНИЕ НА АКТИВИ ОТ ПРЕСТЪПНА ДЕЙНОСТ“**

|  |  |
| --- | --- |
| **Бенефициент** | Комисия за противодействие на корупцията и за отнемане на незаконно придобитото имущество (КПКОНПИ) |
| **Финансов механизъм** | Норвежки финансов механизъм 2014-2021  |
| **Програма,****Програмна област**  | Вътрешни работи, PA16 - Добро управление, отговорни институции, прозрачност |
| **Програмен оператор** | Министерство на вътрешните работи, дирекция „Международни проекти“ |
| **Бюджет** | 1 466 411 лв. |
| **Безвъзмездна финансова помощ** | 100% |
| **Дата на сключване на договора** | 22.07.2020 г. |
| **Продължителност** | 36 месеца |

Общите цели на Норвежкия финансов механизъм 2014-2021 г. са да допринесе за намаляване на икономическите и социалните различия в Европейското икономическо пространство и да укрепи двустранните отношения между Норвегия и държавите бенефициери, посредством финансова помощ в приоритетни сектори.

Конкретните цели на проекта са свързани с:

* Продължаване надграждането на ефикасността и ефективността на системата за възстановяване на активи от престъпна дейност в България;
* Укрепване на системите за борба с корупцията, проследяването, разкриването и изземването на активи от престъпления, което е решаваща стъпка към изпълнението на приоритетите на България за предотвратяване и борба с организираната престъпност и корупцията;
* Повишаване на капацитета на служителите на КПКОНПИ за провеждане на антикорупционни разследвания и за проследяване на активи от престъпна дейност;
* Допринасяне за развиване на контактите на КПКОНПИ с международните мрежи от партньорски служби с цел осъществяване на изземвания в чужбина и участие в съвместни екипи за разследване по трансгранични случаи;
* Да даде възможност на КПКОНПИ да осъществява ефективно двустранно сътрудничество с чужди власти, като отнема активи от името на партньорски служби;
* Подобряване на информационната инфраструктура на КПКОНПИ.

Очакваният резултат от изпълнението на проекта е увеличаване на капацитета на българските органи в борбата с икономическите престъпления и корупцията, чрез провеждане на специализирани обучения на властите в България за възстановяване и управление на активи от престъпна дейност и противодействие на корупцията, както и модернизиране на информационната инфраструктура на КПКОНПИ.